text: Moult fu de cuer triste et irie
   Argente, la bien ensaignie,
   Pour Clarmondine, et moult forment
   Li anuie de ce tourment
   Que il li samble que ele a.
   Sa mere et li moult en pesa,
   Et encore plus à son frere
   Que ne fi li ne à sa mere.
   Chascun jour souvent la véoient,
   Mais près de li aler n'osoient;
   Car tout adès li enforçoit
   Sa maladie, ce sambloit,
   Ne ne reconnoissoit nului
   Par samblant, eles ne autrui.
  